

Врз основа на член 25 од Статутот на Универзална Инвестициона Банка АД Скопје, Собранието на акционери на Универзална Инвестициона Банка АД Скопје ( во натамошниот текст: Банката), на седница одржана на ден 17.10.2022 година ја донесе, следната:

ПРЕДЛОГ OДЛУКА

за определување на износот на дивиденда и утврдување дивиденден календар на Универзална Инвестициона Банка АД Скопје

1.Согласно Одлука за употреба на акумулираната добивка на Универзална Инвестициона Банка АД Скопје за период од 01.01.2021 до 31.12.2021 година, се исплатува дивиденда во бруто износ од 120,000,000.00 денари (сто и дваесет милиони денари).

 Бруто износ по акција е 219,785453 денари (двеста и деветнаесет денари и седумдесет и осум дени, заокружено на две децимали).

2.Банката, во согласност со важечката регулатива, од бруто-износот на дивидендата:
а) при исплата на физичките лица ( резиденти и нерзиденти) ќе задржи и уплати персонален данок на доход,
б) при исплата на правните лица нерезиденти ќе задржи и уплати данок по задршка.

За предложениот износ на дивидендата за 2021 година, акционерите ќе бидат известени
преку Повикот за учество на Годишното собрание на акционери на Банката.

3.Собранието на акционерите на Универзална Инвестициона Банка АД Скопје ќе се одржи на 17.10.2022 година, а датумот на евиденција според кој ќе се определи листата на акционери кои имаат право на дивиденда за 2021 година е 02.11.2022 година.

4.Последен ден на тргување со право на дивиденда за 2021 година е 31.10.2022 година.

5.Прв ден на тргување без право на дивиденда за 2021 година е 01.11.2022 година.

6.Исплатата на дивиденда за 2021 година ќе започне на 17.11.2022 година.

7.Дивидендата за 2021 година ќе се исплатува во готово (трансакциски сметки на акционерите).

8.Оваа одлука влегува во сила од денот на донесувањето.

СО бр.\_\_\_\_\_\_\_\_\_\_\_\_\_\_ СОБРАНИЕ 17.10.2022 година ПРЕТСЕДАВАЧ

Образложение

Во согласност со член 490 од Законот за трговски друштва, Собранието на Банката го
определува износот на дивиденда, датумот на евиденција според кој се определува листата на акционери кои имаат право да добијат дивиденда, како и планот за исплата на дивиденда и денот на којшто се исплаќа дивидендата.

Заради навремено и точно информирање на акционерите и на јавноста, во согласност со
Правилата за котација на хартии од вредност на Македонската берза на хартии од вредност, член 36, котираните друштва се должни однапред да го соопштат предлогот за висината на дивидендата,а веднаш по одржувањето на Собранието на акционери да го објават дивидендниот календар при исплата на дивиденда на сопствениците на акциите на акционерското друштво.

Динамиката на активностите поврзани со исплатата на дивидендата се определува во согласност со датумот на одржување на редовното годишно Собрание на акционерите на Банката.
Датумот на евиденција според кој се определува листата на акционери кои имаат право да
добијат дивиденда, односно датумот на стекнување на правото за дивиденда, е датум кога се врши пресек на сопствениците на акциите според акционерската книга, за да се утврди кој акционер има право на дивиденда. Во согласност со Правилата за котација на хартии од вредност, овој датум треба да биде најмалку 14 дена по завршувањето на седницата на Собранието на акционерите на друштвото на која, покрај другото, се донесува Одлука за распределба на добивката остварена во претходната година.

Се предлага дивидендата за 2021 година да биде исплатена на акционерите на Банката кои
се регистрирани во акционерската книга на Банката на 02.11.2022 година. Последен ден на тргување со акциите со право на дивиденда за 2021 година, во согласност со предложената одлука е 31.10.2022 година, а прв ден на тргување со акциите без право на дивиденда за 2021 година ќе биде 01.11.2022 година.

Исплатата на дивидендата за 2021 година се предлага да започне од 17.11.2022 година.
За утврдениот дивиденден календар при исплата на дивиденда за 2021 година, акционерите
ќе бидат информирани преку известување во дневниот печат и на веб-страницата на Македонската берза за хартии од вредност и на веб-страницата на Банката.